b'\n_START_ARTICLE_\nCupcake\n_START_PARAGRAPH_\nCupcake er den amerikanske variant av muffins, og er en liten kake bakt i porsjonsst\xc3\xb8rrese, ofte dekorert med en form for s\xc3\xb8t topping. Den st\xc3\xb8rste forskjellen til den mer tradisjonelle muffinsen, er for mange den \xc3\xb8kte graden av dekorasjon og topping, som har utviklet seg til \xc3\xa5 bli en egen kunst. I tillegg er cupcakes utelukkende en kake, i motsetning til muffins, som ogs\xc3\xa5 kan v\xc3\xa6re en form for rundstykke, som f.eks. matmuffins. De vanligste ingrediensene i cupcakes er egg, mel, sm\xc3\xb8r sukker og hevemiddel (vanligvis bakepulver eller natron). Det er ogs\xc3\xa5 vanlig med individuelle variasjoner som for eksempel sitronskall, sjokoladebiter og vaniljesukker innenfor de ulike oppskriftene. _NEWLINE_Navnet \xc2\xabcupcakes\xc2\xbb kommer fra USA, og har opprinnelse i koppene de opprinnelig ble bakt i, f\xc3\xb8r de mer praktiske papirformene kom p\xc3\xa5 markedet. Et annet mulig opphav er m\xc3\xa5leenheten som ble brukt for ingrediensene, \xc2\xabcups\xc2\xbb, p\xc3\xa5 norsk kopper, der en oppskrift for eksempel kunne inneholde \xc2\xaben kopp sukker\xc2\xbb og \xc2\xaben halv kopp sm\xc3\xb8r\xc2\xbb.\n_START_SECTION_\nIngredienser og fremgangsm\xc3\xa5ter\n_START_PARAGRAPH_\nCupcakes inneholder vanlige kakeingredienser som sm\xc3\xb8r, sukker, egg, mel og kjemisk hevemiddel. I tillegg til de vanlige ingrediensene er det ogs\xc3\xa5 vanlig at de forskjellige oppskriftene har sitt eget s\xc3\xa6rpreg, b\xc3\xa5de i smak og utseende, og kan v\xc3\xa6re tilsatt bl.a. sjokoladebiter, diverse essenser av f.eks. vanilje eller sitron, kakaopulver eller b\xc3\xa6r. _NEWLINE_Det finnes varierende m\xc3\xa5ter \xc3\xa5 lage cupcakes p\xc3\xa5, noen bruker metoden med \xc3\xa5 piske eggedosis for s\xc3\xa5 \xc3\xa5 r\xc3\xb8re inn de andre ingrediensene, mens andre begynner med \xc3\xa5 r\xc3\xb8re sm\xc3\xb8ret og sukkeret hvitt ved h\xc3\xb8y hastighet. I andre oppskrifter er alle ingrediensene r\xc3\xb8rt sammen uten noen bestemt fremgangsm\xc3\xa5te, men andre har sv\xc3\xa6rt kompliserte og detaljerte fremgangsm\xc3\xa5ter._NEWLINE_P\xc3\xa5 markedet finnes det ogs\xc3\xa5 et bredt utvalg av ferdig muffinsblanding i pulverform, og enkelte produsenter tilbyr ogs\xc3\xa5 ferdig muffinsr\xc3\xb8re som kan helles direkte i formene. Det har etter hvert ogs\xc3\xa5 kommet allergivennlige varianter, for den med c\xc3\xb8liaki g\xc3\xa5r det f.eks. an \xc3\xa5 kj\xc3\xb8pe glutenfri muffinsblanding.'